দিল্লি হাইকোর্টে CAT vs UPSC! রাজ্যে DG নিয়োগের জট খুলবে?

ওয়েব ডেস্ক: রাজ্য পুলিশের (West Bengal Police) পরবর্তী ডিজি নিয়োগকে (DG Recruitment) ঘিরে বাড়ল আইনি জটিলতা। বর্তমান ভারপ্রাপ্ত ডিজি রাজীব কুমারের অবসর আসন্ন হলেও, তাঁর উত্তরসূরি কে হবেন তা এখনও অনিশ্চিত। এই পরিস্থিতিতে ক্যাট-এর (CAT) অন্তর্বর্তী নির্দেশকে চ্যালেঞ্জ করে দিল্লি হাইকোর্টের (Delhi High Court) দ্বারস্থ হল ইউপিএসসি (UPSC)। এর ফলে রাজ্য পুলিশের স্থায়ী ডিজি নিয়োগ প্রক্রিয়া নিয়ে অনিশ্চয়তা আরও বাড়ল।

বর্তমানে রাজ্য পুলিশে কোনও স্থায়ী ডিজি নেই। ‘ভারপ্রাপ্ত’ বা ‘অস্থায়ী’ ডিজি হিসেবেই দায়িত্ব পালন করছেন রাজীব কুমার। আগামী ৩১ জানুয়ারি তাঁর অবসর নেওয়ার কথা এবং বৃহস্পতিবার তাঁর সরকারি বিদায় সংবর্ধনার দিন স্থির হয়েছে। এর মধ্যেই ইউপিএসসি হাইকোর্টে যাওয়ায় ডিজি নিয়োগের আইনি প্রক্রিয়া নতুন মোড় নিল।

আরও পড়ুন: শুভেন্দু অধিকারীর রক্ষা কবচের মেয়াদ বাড়াল কলকাতা হাইকোর্ট

গত ২১ জানুয়ারি ক্যাট রাজ্য পুলিশের স্থায়ী ডিজি নিয়োগ সংক্রান্ত একটি অন্তর্বর্তী নির্দেশ দেয়। সেই নির্দেশে বলা হয়েছিল, ২৩ জানুয়ারির মধ্যে রাজ্য সরকারকে প্রস্তাবিত নামের তালিকা ইউপিএসসি-র কাছে পাঠাতে হবে। পাশাপাশি, ইউপিএসসি-কে ২৮ জানুয়ারির মধ্যে ‘এমপ্যানেলমেন্ট কমিটি’-র বৈঠক করে ২৯ জানুয়ারির মধ্যে তিন জনের একটি প্যানেল রাজ্য সরকারের কাছে পাঠানোর নির্দেশ দেওয়া হয়। কিন্তু এই সময়সীমা বেঁধে দেওয়া নির্দেশ নিয়েই আপত্তি তুলেছে ইউপিএসসি।

দেখুন আরও খবর:

The post দিল্লি হাইকোর্টে CAT vs UPSC! রাজ্যে DG নিয়োগের জট খুলবে? first appeared on KolkataTV.

The post দিল্লি হাইকোর্টে CAT vs UPSC! রাজ্যে DG নিয়োগের জট খুলবে? appeared first on KolkataTV.